COL พุ่งแรงเฉียด 6% ลุ้นกำไรปีนี้โต 36% รับแผนขยายสาขาใหม่ โบรกฯแนะซื้อเคาะเป้า 28.8 บ.
COL พุ่งแรงเฉียด 6% โบรกฯแนะซื้อเคาะเป้า 28.8 บ. ลุ้นกำไรปีนี้โต 36% ล่าสุด ณ เวลา 10.24 น. อยู่ที่ระดับ 27.50 บาท เพิ่มขึ้น 1.50 บาท หรือ 5.77% สูงสุดที่ระดับ 27.75 บาท ต่ำสุดที่ระดับ 26.50 บาท มูลค่าการซื้อขาย  14.04 ล้านบาท
4 มิ.ย. 2561

ผู้สื่อข่าวรายงานว่า ราคาหุ้นบริษัท ซีโอแอล จำกัด (มหาชน) หรือ COL ล่าสุด ณ เวลา 10.24 น. อยู่ที่ระดับ 27.50 บาท เพิ่มขึ้น 1.50 บาท หรือ 5.77% สูงสุดที่ระดับ 27.75 บาท ต่ำสุดที่ระดับ 26.50 บาท มูลค่าการซื้อขาย  14.04 ล้านบาท ขณะที่ดัชนีตลาดหุ้นโดยรวมบวก 0.03%

ด้าน บล.เออีซี ระบุในบทวิเคราะห์ COL โดยแนะนำซื้อ ให้ราคาเป้าหมาย 28.8 บาท โดยมองว่าปี 61 คาดกำไรโต36.1% จากช่วงเดียวกันเมื่อปีก่อนจากเป้ายอดขายสาขาเดิมของออฟฟิศเมท (SSSG) ที่คาดโต 10% จากช่วงเดียวกันเมื่อปีก่อนบวกกับ มีแผนขยายสาขาอีก 7-8 แห่งจากปัจจุบันที่ 69 แห่ง อีกทั้งมีแผนขายแฟรนไชส์ออฟฟิศเมทโดยตั้งเป้า1 สาขา1 อำเภอ จึงแนะนำ “ซื้อ”